**PROTOKOLL I PRAKTIKËS KLINIKE**

**MBI**

**PREZERVATIVËT PËR MESHKUJ**

**(KONDOMËT)**

Data e publikimit:

Data e rishikimit: sipas nevojës

PËRMBAJTJA

[SHKURTIME 3](#_Toc436211781)

[1. PËRKUFIZIME DHE PROBLEMATIKA 4](#_Toc436211782)

[2. OBJEKTIVI. 4](#_Toc436211783)

[3. PERDORUESIT. 4](#_Toc436211784)

4. EFEKTET ANËSORE, PËRFITIMET DHE RREZIQET SHËNDETËSORE NGA PËRDORIMI PREZERVATIVIT 5

[5.. UDHËZIME PËR KLIENTIN 6](#_Toc436211785)

[5. PËRDORIMI KORREKT I PREZERVATIVIT PËR MESHKUJ 7](#_Toc436211786)

[6. TRAJTIMI I PROBLEMEVE TË MUNDSHME 8](#_Toc436211787)

**7. KESHILLIMI PËR PËRDORIMIN E PREZERVATIVIT 1**0

[8. ALGORITËM 12](#_Toc436211788)

9. [BIBLIOGRAFI 13](#_Toc436211789)

# SHKURTIME

PKU Pilulat kontraceptive të urgjencës

IST Infeksionet seksualisht të transmetueshme

HIV Virusi i imunodeficiencës humane

# PËRKUFIZIME DHE PROBLEMATIKA

**Prezervativët për meshkuj janë mjete kontraceptive barrierë, që pengojnë spermatozoidet të depërtojnë në mukusin cervikal.**

Prezervativët për meshkuj janë e vetmja metodë kontraceptive që mund të mbrojnë si nga shtatzënia e padëshirueshme, ashtu edhe nga infeksionet seksualisht të transmetueshme përfshirë edhe HIV. Për rritjen e efektshmërisë, prezervativët duhet të përdoren në mënyrë korrekte gjatë çdo akti seksual. Përdorimi i tyre kërkon bashkëpunimin e të dy partnerëve, të mashkullit dhe të femrës. Dikutimi rreth përdorimit të prezervativëve përpara një marrëdhënie seksuale, rrit mundësinë e përdorimit të tyre. Te disa meshkuj mund të reduktojë ndjesitë seksuale. Diskutimi ndërmjet partnerëve, ndonjëherë mund të ndihmojë në tejkalimin e kësaj pakënaqësie.

**Çfarë janë prezervativët për meshkuj?**

* Këllëfë ose mbështjellëse, të cilat i përshtaten penisit të erektuar të mashkullit.
* Janë emërtuar edhe si “goma”, “pardesy”, “çadra”, “lëkurë”, këllëf”dhe profilaktikë; njihen me emra të ndryshëm markash.
* Pjesa më e madhe e tyre përbëhen prej gome të hollë lateksi.
* **Mekanizmi i veprimit**: krijojnë një pengesë, e cila e mban spermën jashtë vaginës, duke parandaluar kështu shtatzëninë. Po ashtu, bëjnë të mundur shmangien e infektimit të partnerit tjetër nga infeksione të ndryshme që përmban sperma, penisi, ose vagina.

# OBJEKTIVI

Objekti i këtij protokolli është njohja e:

1. Prezervativëve për meshkuj;
2. Kohës së përdorimit;
3. Mekanizmit të veprimit;
4. Rolit të ofruesit të shërbimit shëndetësor;
5. Rëndësisë së këshillimit të klientit;
6. Përdorimit korrekt të tyre;
7. Menaxhimit të rasteve të dështimit të metodës.

# PERDORUESIT

Ky protokoll është hartuar dhe do të shërbejë si një mjet pune për të gjithë ofruesit e shërbimit shëndetësor që ofrojnë shërbime të planifikimitfamiljar (mjekë familjeje, obstetër-gjinekologë, mami, infermiere, farmacistë).

1. **Efektet anësore, përfitimet dhe rreziqet shëndetësore nga përdorimi prezervativit**

Tab. Përmbledhje e perfitimeve dhe rreziqeve shëndetësore nga përdorimi prezervativit

|  |  |
| --- | --- |
| ***Përfitime të njohura shëndetësore*** | ***Rreziqe të njohura shëndetësore*** |
| Ndihmon në mbrojtjen kundër:  • Shtatzënive të padëshirueshme  • IST, përfshirë edhe HIV  Mund të ndihmojë në mbrojtjen kundër:  • Komplikacioneve të shkaktuara nga IST:  −Sëmundjeve kronike të infeksionit pelvik dhe të dhimbjeve kronike pelvike.  −Kancerit cervikal  −Infertilitetit (te meshkujt dhe te femrat) | Shumë rrallë:  • Reaksione të rënda alergjike (ndërmjet individëve me alergji nga lateksi) |

**Përse disa meshkuj dhe femra pëlqejnë përdorimin e prezervativëve**

|  |
| --- |
| **•** Nuk kanë efekte anësore hormonale  • Mund të përdoren si metodë e rregullt, e përkohshme dhe mbështetëse  • Mund të përdoren pa pasur nevojë për ofrues të shërbimit shëndetësor  • Në përgjithësi shiten në shumë vende dhe sigurohen lehtësisht  • Ndihmojnë në mbrojtjen kundër shtatzënisë së padëshiruar dhe IST, përfshirë edhe HIV.  • Mund ta bëjnë aktin seksual të zgjasë më shumë |

# UDHËZIME PER KLIENTIN

* 1. Përdorni një prezervativ gjatë çdo marrëdhënieje seksuale.
  2. Përdorni prezervativ me spermicid për mbrojtje maksimale.
  3. Prezervativët vendosen në penisin e erektuar përpara futjes së tij në vaginë.
  4. Nëse prezervativit i mungon një hapësirë boshe, 1-2 cm duhet të lihet bosh në majë për derdhjen e spermës.
  5. Pas derdhjes, duke mbajtur unazën e prezervativit, tërhiqni penisin nga vagina. Kjo parandalon rrëshqitjen e prezervativit dhe rrjedhjet e spermës mbi organet gjenitale të femrës.
  6. Një prezervativ duhet të përdoret vetëm një herë.
  7. Gjithmonë mbani furnizim me prezervativë. Mos i mbani ato në vende të ngrohta.
  8. Diskutoni mundësinë e kontracepsionin të urgjencës në rast të dështimit gjatë përdorimit të prezervativit.
  9. Këshillim fillestar mbi metodat e kontracepsionit.
  10. Mos përdorni një prezervativ me paketim të dëmtuar.
  11. Mos përdorni një prezervativ i cili duket i dëmtuar.
  12. Mos përdorni vaj mineral, vaj gatimi, krem ​​fëmijësh ose vazelinë si lubrifikant. Këto praktika shpesh dëmtojnë prezervativin. Përdorni pështymë, apo sekrecionet vaginale si lubrifikantë.
  13. Po ashtu, mos përdorni të njëjtin prezervativ kur ndryshoni aktet penetruese seksuale, të tilla si kalimi nga seksi anal tek ai vaginal. Kjo mund të çojë në transferimin e baktereve që mund të shkaktojnë infeksion.

# PËRDORIMI KORREKT I PREZERVATIVIT PËR MESHKUJ

|  |  |  |
| --- | --- | --- |
| **Gjashtë hapat kryesorë të përdorimit të prezervativëve për meshkuj** | | |
| **Hapat kryesorë** | **Detaje të rëndësishme** | **Figura** |
| **1.** **Përdorni një prezervativ të ri gjatë çdo akti seksual** | • Kontrolloni ambalazhin e prezervativit. Mos e përdorni nëse është i dëmtuar apo i çarë. Shmangni përdorimin e prezervativëve që u ka kaluar data e skadencës - përdoreni vetëm në rastet kur nuk keni tjetër prezervativ.  • Hapeni ambalazhin me kujdes. Mos e hapni me thonj, me dhëmbë, apo me diçka tjetër që mund ta dëmtojë prezervativin. |  |
| 2. **Përpara çdo kontakti fizik, vendoseni prezervativin në majën e penisit të erektuar, me pjesën e mbështjellë nga jashtë** | • Për mbrojtje më të madhe, vendoseni prezervativin përpara se penisi të ketë ndonjë kontakt gjenital, oral, apo anal. |  |
| **3.** **Heqja e ajrit nga maja e prezervativit** | • Ajri brenda prezervativit mund ta dëmtojë dhe ta çajë atë. Shtypni majën e dalë të prezervativit me gishtin e madh dhe atë tregues dhe vendosni prezervativin mbi penisin e erektuar. |  |
| **4**. **Rrëshqiteni plotësisht pjesën e mbështjellë të prezervativit deri te fundi i penisit të erektuar** | • Prezervativi duhet të vendoset me lehtësi. Nëse ushtrohet forcë, kjo mund të shkaktojë çarje gjatë përdorimit.  • Nëse prezervativi nuk vendoset me lehtësi, mund të jetë vënë mbrapsht, mund të jetë i dëmtuar, ose i vjetër. Hidheni atë dhe përdorni një tjetër të ri.  • Nëse prezervativi është vënë mbrapsht dhe nuk keni tjetër, kthejeni në anën e duhur dhe vendoseni në penis. |  |
| **5.** **Menjëherë pas ejakulimit, mbajeni buzën e prezervativit pa e lëvizur dhe tërhiqeni penisin ndërkohë që është në gjendje të erektuar** | • Nxirreni penisin.  • Hiqeni prezervativin pa e derdhur spermën.  • Nëse do të kryeni marrëdhënie seksuale sërish, ose do të kaloni nga një akt seksual në një tjetër, përdorni prezervativ të ri. |  |
| **6. Hidheni prezervativin në vend të sigurt** | • Futeni prezervativin në ambalazhin e tij dhe hidheni në mbeturina. Mos e hidhni prezervativin brenda në bide/tualet, pasi mund të shkaktojë probleme të pajisjeve hidraulike. |  |
| **Mbas tregimit të hapave kryesore për përdorimin e prezervativëve:** | | |
| **Sigurohuni që klienti e ka kuptuar përdorimin e duhur të prezervativit** | • Kërkojini klientit t’ju shpjegojë 6 hapat kryesorë të përdorimit të prezervativit, duke e vendosur atë në një mulazh penisi, apo në ndonjë send tjetër dhe pastaj ta heqë. | |
| **Pyeteni klientin se sa prezervativë i nevojiten deri në takimin e ardhshëm** | • Jepini një sasi të madhe prezervativësh dhe, nëse është e mundur, lubrifikant me bazë uji ose silikoni. Lubrifikantët me bazë vaji nuk duhen përdorur te prezervativët prej lateksi.  • Tregojini klientit se ku mund t’i blejë prezervativët, nëse i nevojiten. | |
| **Shpjegojini rëndësinë e përdorimit të prezervativëve gjatë çdo akti seksual** | • Qoftë edhe një akt i vetëm seksual i pambrojtur, mund të shkaktojë shtatzëni, IST, ose të dyja bashkë.  • Nëse nuk keni përdorur prezervativ gjatë një akti seksual, provoni të përdorni një të tillë herën tjetër kur do të kryeni marrëdhënie.  Një ose dy gabime që mund të jenë bërë në të shkuarën, nuk nënkuptojnë mospërdorimin e prezervativëve në të ardhmen. | |
| **Jepini shpjegime rreth pilulave kontraceptive të urgjencës (PKU)** | • Për ta ndihmuar në parandalimin e shtatzënisë, shpjegojini përdorimin e pilulave kontraceptive të urgjencës (PKU), në rastet kur prezervativët janë përdorur në mënyrën e gabuar, ose kur nuk janë përdorur fare. Jepini PKU, nëse është e mundur. | |
| **Diskutoni për mënyrat e bisedimit rreth përdorimit të prezervativëve** | • Diskutoni mbi aftësitë dhe metodat e nevojshme për të negociuar me partnerin mbi përdorimin e prezervativëve. | |

# TRAJTIMI I PROBLEMEVE TË MUNDSHME

**A>.Probleme me përdorimin**

* + 1. **Rastet kur prezervativi çahet, rrëshqet nga penisi ose nuk përdoret**

Disa veprime rrisin rrezikun e çarjes së prezervativit, prandaj nuk duhet të kryhen.

• Mos e shpalosni prezervativin dhe pastaj të përpiqeni ta fusni në penis

• Mos përdorni lubrifikantë me bazë vaji, Këta lubrifikantë mund të dëmtojnë lateksin.

• Mos e përdorni prezervativin nëse ngjyra e tij nuk është kudo e njëjtë, ose i ka ndryshuar ngjyra.

• Mos e përdorni prezervativin nëse duket i brishtë, i thatë, apo që ngjitet shumë.

• Mos e përdor të njëjtin prezervativ dy herë.

• Mos kryeni marrëdhënie seksuale pa pasur lubrifikim.

• Mos kryej marrëdhënie seksuale duke përdorur më shumë se një prezervativ çdo herë

• Mos përdorni një prezervativ mashkullor dhe femëror në të njëjën kohë

**Kur prezervativi çahet, rrëshqet nga penisi:**

1. Në raste të tilla, pilulat kontraceptive të urgjencës (PKU) mund të ndihmojnë në parandalimin e shtatzënisë. Nëse mashkulli vëren se prezervativi është çarë, apo ka rrëshqitur nga penisi, duhet t’i tregojë partneres së tij, në mënyrë që ajo të përdorë PKU, nëse dëshiron.
2. Mbetet shumë pak për t’u bërë në reduktimin e rrezikut ndaj IST-ve, nëse prezervativi është çarë, ka rrëshqitur nga penisi, apo nuk është përdorur fare. Nëse klienti shfaq shenja, ose simptoma të infektimit me IST pas kryerjes së marrëdhënieve seksuale të pambrojtura, vlerësoni gjendjen, ose referojeni për te specialisti.
3. Nëse ju raporton çarje, apo rrëshqitje të prezervativit nga penisi:

* Kërkojini klientit t’ju tregojë mënyrën se si e ka hapur ambalazhin e prezervativit dhe si e vendosi prezervativin, duke përdorur një model penisi, apo ndonjë send tjetër. Korrigjojeni për ndonjë gabim të mundshëm.
* Pyeteni nëse ka përdorur ndonjë lloj lubrifikanti. Përdorimi i lubrifikantit të gabuar, apo sasia e paktë e lubrifikantit, rrisin mundësitë për çarje të prezervativit. Po ashtu, edhe përdorimi i një sasie të madhe lubrifikanti mund të bëjë që prezervativi të rrëshqasë.
* Pyeteni se kur e ka tërhequr penisin. Nëse ka pritur gjatë për të bërë tërheqjen, kur ereksioni fillon të bjerë, kjo mund të rrisë mundësitë për rrëshqitje të prezervativit.

**2. Vështirësi në vendosjen e prezervativit**

a. Kërkojini klientit t’ju tregojë se si e vendos prezervativin, duke përdorur një model penisi, apo ndonjë send tjetër. Korrigjojeni për ndonjë gabim të mundshëm.

**3. Vështirësi për të bindur partnerin që të përdorë prezervativ, ose pamundësi për të përdorur prezervativ gjatë çdo akti seksual.**

1. Diskutoni me partnerin mbi përdorimin e prezervativëve dhe mbi mbrojtjen e dyfishtë (shtatzëni, IST).
2. Shqyrtoni mundësinë e kombinimit të prezervativëve me:

* Një metodë tjetër kontraceptive të efektshme për mbrojtjen nga shtatzënia.
* Nëse nuk ekziston ndonjë rrezik nga IST, mund të merrni parasysh përdorimin e metodave të shmangies së ditëve fertile dhe përdorimin e prezervativit vetëm në periudhën e fertilitetit.

1. Veçanërisht kur klienti, apo partneri është në rrezik për IST, nxiteni që të vazhdojë t’i përdorë prezervativët në mënyrë të vazhdueshme, ndërkohë që trajtoni problemet. Nëse asnjëri nga partnerët nuk ka infeksion, një marrëdhënie seksuale me besueshmëri reciproke siguron mbrojtje nga IST-të, pa qenë i nevojshëm përdorimi i prezervativëve, por kjo nuk të mbron prej shtatzënisë.

**4. Acarim i lehtë në/ose përreth vaginës, apo penisit, ose reaksion alergjik i lehtë ndaj prezervativit** (kruajtje, skuqje, acarim i lëkurës dhe/ose ënjtje e gjenitaleve, organeve seksuale të meshkujve, ose e kofshëve gjatë, apo pas përdorimit të prezervativëve).

1. Këshillojeni të përdorë një markë tjetër prezervativësh. Dikush mund të jetë më shumë i ndjeshëm ndaj një marke prezervativësh, sesa ndaj një tjetre.
2. Këshillojeni të përdorë lubrifikantë ose ujë mbi prezervativ, për të reduktuar fërkimin, i cili mund të shkaktojë acarim.
3. Nëse simptomat vazhdojnë, merrni masa për gjendjen, ose referojeni për infeksion të mundshëm vaginal ,apo IST, si ta gjykoni të arsyeshme.

* Nëse nuk ka infeksion dhe acarimi vazhdon të jetë i pranishëm ose përsëritet, klienti mund të ketë alergji nga lateksi.
* Nëse nuk është në rrezik për IST, duke përfshirë edhe HIV-in, ndihmojeni klientin të zgjedhë një metodë tjetër.
* Nëse klienti ose partneri është në rrezik për IST, sugjerojini të përdorë prezervativë për femra, ose prezervativë plastikë për meshkuj, nëse është e mundur. Në qoftë se kjo nuk është e mundur, nxiteni të vazhdojë përdorimin e prezervativëve prej lateksi. Kërkojini klientit të ndalojë së përdoruri prezervativët prej lateksi nëse simptomat rëndohen.
* Nëse asnjëri nga partnerët nuk ka infeksion, një marrëdhënie seksuale me besueshmëri reciproke siguron mbrojtje nga IST, pa qenë i nevojshëm përdorimi i prezervativëve, por kjonuk të mbron nga shtatzënia.

**Probleme të reja që mund të kërkojnë ndryshim të metodës**

Mund ose mund të mos jetë për shkak të metodës.

* **Partnerja po përdor mikonazol, ose ekonazol (për trajtimin e infeksioneve vaginale)**
* • Femra nuk duhet të përdorë prezervativë prej lateksi gjatë kohës që po përdor mikonazol ose ekonazol vaginal. Ata mund ta dëmtojnë lateksin. (Mjekimi oral nuk i dëmton prezervativët.)

•• Ajo duhet të përdorë prezervativë për femra, ose prezervativë plastikë për meshkuj, një metodë tjetër kontraceptive, ose të shmangë marrëdhënien seksuale deri në përfundimin e mjekimit.

• **Reaksion i rëndë alergjik ndaj prezervativit** (urtikarie, ose acarim i lëkurës në pjesën më të madhe të trupit, marrje mendsh, vështirësi në frymëmarrje, ose humbje ndjenjash gjatë, ose pas përdorimit të prezervativit).

* • I thoni klientit të ndalojë së përdoruri prezervativë prej lateksi.
* • Referojeni për trajtim, nëse është e nevojshme. Reaksioni i rëndë alergjik nga lateksi mund të shkaktojë shok anafilaktik, kërcënues për jetën. Ndihmojeni klientin të zgjedhë një metodë tjetër.
* •Nëse klienti ose partneri nuk mund ta shmangin rrezikun për IST, sugjerojini të përdorë prezervativë për femra, ose prezervativë plastikë për meshkuj, nëse është e mundur. Nëse asnjëri nga partnerët nuk ka infeksion, një marrëdhënie seksuale me besueshmëri reciproke siguron parandalim të IST, pa qenë i nevojshëm përdorimi i prezervativëve, por kjo nuk të mbron nga shtatzënia.

**B. Diskutimi me partnerin mbi përdorimin e prezervativit**

Disa femra e kanë të vështirë të bisedojnë me partnerët e tyre rreth dëshirës që kanë për të përdorur prezervativ. Disa të tjera e kanë të vështirë t’i bindin partnerët e tyre se duhet të përdorin prezervativë sa herë që kryejnë marrëdhënie seksuale. Njohja e fakteve mund ta ndihmojë një femër që t’u përgjigjet refuzimeve të partnerit të tyre

Meshkujt japin arsye të ndryshme për mospërdorimin e prezervativëve. Disa nuk pëlqejnë faktin se prezervativët reduktojne ndjesinë seksuale. Ndonjëherë, arsyet e meshkujve bazohen në thashetheme apo keqkuptime.

**Bisedat përpara aktit seksual mund t’ju ndihmojnë në përdorimin e prezervativit**. Femrat që diskutojnë me partnerin e tyre rreth përdorimit të prezervativëve, përpara një marrëdhënieje seksuale, mund të rrisin mundësitë e përdorimit prej tyre të prezervativëve. Për t’ia arritur kësaj, femrat mund të provojnë mënyrat që i mendojnë si më të mira, në varësi të partnerit dhe rrethanave të shfaqura.

Disa prej argumenteve që kanë rezultuar si më bindëse në situata të ndryshme, janë:

* Theksoni përdorimin e prezervativit për mbrojtje ndaj shtatzënisë, sesa ndaj IST, duke treguar kujdes dhe shqetësim për njëri-tjetrin. Për shembull: “*Shumë individë në komunitet janë të infektuar me HIV, kështu që duhet të jemi të kujdesshëm*.”
* Sugjeroni se përdorimi i prezervativit mund të bëjë seksin më të kënaqshëm për të dy
* Mbajtja e një qëndrimi të qartë dhe të pakompromentueshëm. Për shembull: “*Nuk mund të kryej marrëdhënie seksuale me ty nëse nuk përdor prezervativ.*”
* Sugjerimi për përdorimin e prezervativëve për femra, nëse keni të tillë. Disa meshkuj i parapëlqejnë më shumë se prezervativët për meshkuj.
* Me gratë që janë shtatzëna, mund të diskutohet mbi rreziqet që IST paraqesin për shëndetin e fëmijës dhe të theksoni se si prezervativët mund ta mbrojnë fëmijën.
* Gjithashtu, gruaja mund të sugjerojë që partneri i saj apo të dy së bashku, të shkojnë në klinikë për këshilla në lidhje me rëndësinë e përdorimit të prezervativëve.

**C. Si mund të ndihmojë partnerja, parnterin që përdor prezervativ**

Partnerja e klientit është e mirëpritur të marrë pjesë në këshillim dhe të mësojë rreth kësaj metode dhe mbështetjes që mund t’i japë partnerit së saj. Një partner femër mundet:

* Të mbështesë zgjedhjen e prezervativit nga mashkulli
* Të diskutojë dhe të bjerë dakort në përdorimin në mënyrë plotësisht korrekt të prezervativit mashkullor
* Ta ndihmojë atë të kujtohet që të përdorë prezervativin çdo herë
* Ta ndihmojë atë ta përdorë prezervativin në mënyrë korrekte
* Ta ndihmojë që të ketë çdo herë prezervativ të disponueshëm
* Të sigurohët që të ketë PKU për çdo rast që prezervativi mund të rrëshkasë ose të çahet, ose nëse kanë harruar ta përdorin.

**D> Korrigjimi i koncepteve të gabuara**

Prezervativët për meshkuj:

• Nuk e bëjnë mashkullin steril, impotent apo të dobët.

• Nuk e ulin dëshirën e meshkujve për seks.

• Nuk mbeten në trupin e femrës.

• Nuk kanë vrima, nëpërmjet të cilave mund të kalojë HIV.

• Nuk janë të kontaminuar/infektuar me virusin HIV.

• Nuk shkaktojnë sëmundje te një femër. Ekspozimi i femrës me spermën nuk është kusht i shëndetit të mirë të saj.

• Nuk shkaktojnë sëmundje te meshkujt, nga grumbullimi i spermës ne trup.

• Nuk janë vetëm për përdorim jashtëmartesor. Mund të përdoren edhe nga çiftet e martuara.

• Nuk shkakton kancer dhe non përmban kimikate që shkaktojnë kancer.

# ALGORITËM

**Klienti dëshiron të parandalojë shtatzaninë, ose të mbrohet nga IST-të**

**I shpjegohen rregullat e përdorimit:**

**Mënyra e heqjes**

**Mënyra e vendosjes**

**Nëse prezervativi çahet**

**Këshillohet përdorimi kontraceptivit të urgjencës**

**Klienti pajiset me prezervativë**

**Demonstrojini hapat e vendosjes korrekte të**

**prezervativit**

**Këshillojeni për metoda të tjera kontraceptive**

# BIBLIOGRAFI

1. *Family planning - a global handbook for health care provider*, revisited version 2018
2. Planifikimi familjar, Udherrefyes Kombëtar për punonjësit e shëndetësisë, 2019
3. WHO 2012,*A guide to family planning for community health workers and their clients.*
4. *The Balanced Counseling Strategy: A Toolkit for Family Planning Service Providers*, León et al., Washington, DC: Population Council.
5. *National Guideline for Family Planning Services in Ethiopia*, MOH 2011.
6. *Elements of Family Planning Counseling and Reproductive Rights,* Mario Festin Lead Specialist, *Promoting Family Planning Department of Reproductive Health and Research World Health Organization, Training Course in Sexual and Reproductive Health Research*, Geneva 2012.
7. *Clinical protocol family planning*, Ministry of Health, Ukraina 2006.
8. *Family planning - a global handbook for health care provider*, revisited version 2011. *A WHO Family Planning Cornerstone*.
9. *National Family Planning/Reproductive Health Service Protocols*. Revised edition 2009 Federal Ministry of Health Nigeria.
10. The ACQUIRE Project, 2008. *Counseling for effective use of family planning.Participant handbook*. NewYork: Engender Health/The ACQUIRE Project.
11. *Decision-Making Tool for Family Planning Clients and Providers World Health Organization* (WHO),  2005 (NLM Classification: WA 550).
12. *Shëndeti Riprodhues, Praktik dhe udhërrëfyes*, Dr. Gaston LEGRAIN, Profesor Pierre DELVOYE, Profesor Justin RANJALAHY RASOLOFOMANANA.
13. *Family planning clinical protocols 2010*, Ohio department of halth 246 north high street Columbus, Ohio 43215.